| Pardoglossum cheirifolium |
| --- |
| Vista xeral en floración e frutificación. |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Subclase: | Asteridae |
| Orde: | Lamiales |
| Familia: | Boraginaceae |
| Subfamilia: | Boraginoideae |
| Xénero: | '**Pardoglossum'** |

 |
| Nome binomial |
| ***Pardoglossum cheirifolium***Barbier & Mathez, 1973 |

Flores.
Frutificacións.
***Pardoglossum cheirifolium*** é unha especie de planta herbácea da familia das Boraginaceae.

Descrición
----------

É unha planta herbácea bienal, de 15-65cm de alto, xeralmente cuberta de tomento esbrancuxado e de talos simples ou ramificados desde a base, hirsutos ou tomentosos. As follas son densamente pelosas por ambas as caras, as da roseta basal de 20 por 2-3 cm, con pecíolo duns 7 cm e limbo oblanceolado ou elíptico, normalmente ausentes na fructificación e as caulinares inferiores longamente pecioladas, con limbo de 1,5-2(3) cm de anchura, oblanceolado ou elíptico mentres as medias e superiores, de 10 por 2cm, son oblanceoladas, oblongas ou ovado-oblongas. A inflorescencia é ramificada, máis pequena que o talo, con numerosas cimas. As flores teñen as brácteas inferiores de cada cima similares ás follas superiores, os pedicelos de 2-4 mm, erectos ou erecto-patentes. O cáliz ten 3,5-9 mm, con lóbulos ovados, densamente villosos na cara externa e ás veces tamén na interna, mentres a corola, de 3-6,5mm de diámetro, infundibuliforme, rosada ou vermella, que vira a púrpura ou un azul escuro durante a antesis, ten un tubo 3,5-6mm, cilíndrico, con 5 escamas obovadas cortamente ciliadas na garganta e os lóbulos de 1,5-2mm, patentes, planos, glabros. O ovario ten o estilo máis curto que o tubo da corola, e os froitos son tetranúculas de 5-10 por 5,5-7,5mm, coa cara dorsal convexa, ou comprimida e plana ou cóncava, usualmente densamente tuberculada, rodeada por unha marxe engrosada dunha cor parda escura.

Citoloxía
---------

Número de cromosomas: 2n=24

Hábitat
-------

Planta ruderal de lugares abertos, secos, ribazos, cunetas, repisas e pés de roquedo, etc.; desde 10 até 1500m de altitude.

Distribución
------------

É nativa do Mediterráneo occidental. En España, distribuída por toda a península cunha certa concentración no Levante alacantino e as Illas Baleares, máis dispersa cara ao noroeste.

Taxonomía
---------

O xénero foi descrito primeiro por Carl von Linné como *Cynoglossum cheirifolium* e publicado en *Species Plantarum*, vol, 1, p. 134, 1753  e posteriormente incluído no xénero *Pardoglossum* por Maurice Barbier & Mathez en *Candollea*, 28(2), p. 306, 1973.

Etimoloxía

* ***Pardoglossum***: nome xenérico que deriva do idioma latín = "leopardo" e *glossum* = "lingua", referíndose ao parecido das súas follas coa lingua dun leopardo.
* ***cheirifolium***: epíteto aludindo ás follas parecidas ás do aleli.

Sinonimia

* *Anchusa lanata* L.
* *Cynoglossum argenteum* Lam.
* *Cynoglossum arundanum* Coss.
* *Cynoglossum cheirifolium* L. - basiónimo
* *Cynoglossum cheirifolium* var. *antiatlanticum* Molero & J.M.Monts.
* *Cynoglossum cheirifolium* var. *heterocarpum* Kunze
* *Cynoglossum clavatum* Viv.
* *Cynoglossum decipiens* Lojac.
* *Cynoglossum heterocarpum* (Kunze) Willk.
* *Cynoglossum lineatum* Risso ex Ces. Pass. & Gibert
* *Pardoglossum cheirifolium*var. *arundanum* (Coss.) Mathez
* *Pardoglossum cheirifolium* subsp. *heterocarpum* (Kunze) Mathez
* *Pardoglossum lanatum* (L.) Barbier & Mathez

Notas
-----

1. 1 2 3  *Cynoglossum cheirifolium* en Flora Ibérica, RJB/CSIC, Madrid
2. ↑  Fernandes, A. & Leitao M.T.Contribution à la connaissance cytotaxinomique des spermatophyta du Portugal, *Bol. Soc. Brot.*, ser. 2, 46, p. 389-404, 1972
3. ↑  *Cynoglossum cheirifolium* en The Euro+Medit PlantBase
4. ↑  "*Pardoglossum cheirifolium*". *Tropicos.org. Jardín Botánico de Misuri*. Consultado o 14 de febreiro de 2014.

Véxase tamén
------------

### Ligazóns externas

* Herbario virtual do Mediterráneo Occidental

|  |  |
| --- | --- |
| Identificadores taxonómicos | 
* APDB: 132905
* EUNIS: 8277
* GBIF: 7295152
* IPNI: 120122-1
* NCBI: 203756
* PalDat: Pardoglossum\_cheirifolium
* PlantList: kew-2412631
* POWO: ID
* Soortenregister: 181004
* TAXREF: 112403
* Tela Botanica: 75278
* Tropicos: 50286972

 |

|  |  |
| --- | --- |
| Identificadores | 
* UMLS: C1222633

 |